शिक्षक की संवेदनशीलता आवश्यक है: प्रो. वड़ेरा
डाॅ हरीसिंह गौर विश्वविद्यालय के मानव संसाधन विकास केंद्र में चल रहे 99वें अंतरानुशासनिक पुनश्चर्या पाठ्यक्रम में प्रो. आरपी वडेरा ने कहा कि वर्तमान परिदृश्य में शिक्षक की संवेदनशीलता आवश्यक है। प्रो. वडेरा मिजोरम केंद्रीय विश्वविद्यालय के शिक्षा विभाग में प्रोफेसर हैं और वे ‘करिकुलम डेवलेपमेंटः नेचर एवं प्रोसेस’ विषय पर बोल रहे थे। उन्होंने बेंजामिन ब्लूम द्वारा प्रतिपादित ‘टेक्सोनोमी’ सिद्धांत पर कहा कि प्रत्येक शिक्षक को ब्लूम टेक्सोनोमी जानना चाहिए और कोई भी करिकुलम बनाने के पहले इस सिद्धांत को ध्यान में रखना चाहिए। उन्होंने प्राथमिक, सेकंडरी और उच्च शिक्षा में ‘ब्लूम टेक्सोनोमी’ को कैसे लागू किया जाए , पर प्रकाश डाला। मूल्यांकन पद्धति में प्रश्न-पत्र निर्माण की विविध प्रविधियों, सीबीसीएस प्रणाली और वर्तमान शिक्षण प्रविधियों में आ रही चुनौतियों पर भी चर्चा की।
इस मौके पर पाठ्यक्रम समन्वयक डाॅ. रानी दुबे और डाॅ. संजय शर्मा तथा केंद्र के निदेशक प्रो. एसएन लिमये आदि मौजूद थे। अंत में प्रो. वडेरा ने प्रतिभागियों के सवालों का समाधान किया। संचालन डाॅ. राकेश पाठक ने किया।
hin_Deva hin_Deva hin_Deva